text: Danskerne valfarter i havecentrene 
  20 april 2014 kl. 15.29
  Solen kigger frem, temperaturen er på vej op, og naturen bliver grønnere. Det har fået danskerne til at fatte hakkejern og rive, nu skal de i haven.
  Og det kan de mærke i landets havecentrere. Blandt andet i Horsens, hvor de en solrig Påskedag har 30-40 procent kunder flere.
  - Sådan dag som en dag, hvor solen skinner, der har vi klart flere besøgende. Men det bedste ved det hele er også at folk er glade og går i haven, i stedet for at gå inden for og synes, at det hele er lidt træls, siger Rene Gravesen, ejer af Family Garden i Horsens.
  Derfor var der masse af kunder på gangene imellem blomster og planter. En af dem som er på udkig efter nye farver og dufte til haven er Rikke Dyg Lange.
  - Jeg er på jagt efter nogle blomster til mine potter uden for. Så det er den helt store tur i dag. Jeg er helt vild med margueritter og alt hvad der er romantisk, hvidt og rødt, så det er noget af det jeg vil lade mig inspirer af i dag, siger Rikke Dyg Lange
  I TV SYD i aften er vi med helt fra havecenter til haven.
  